alexandrainst/scandi-wiki huggingface dataset:
Zolota Lypa

Zolota Lypa (ukrainsk Золота Липа, polsk Złota Lipa) er ei elv vest i Ukraina. Ho renn gjennom Berezjany, og dannar den store Berezjanysjøen nord for Berezjany. Ho er ei venstre sideelv til Dnestr. 

Zolota Lypa tyder både på polsk og ukrainsk 'gyllent lindetre'. Elva med den motsette tydinga Hnyla Lypa ('rote lindetre') renn parallelt 30 km vest for Berezjany.

Kjelder
Denne artikkelen bygger på «Zolota Lypa River» frå ,  den 4. september 2012.  
 

Elvar i Ukraina
Lviv oblast
Ternopil oblast
Akkarzjanka

Akkarzjanka er ei lita elv i Ovidiopol rajon i Odessa oblast i Ukraina. Elva spring ut nær landsbyen Datsjne, og munnar ut i Sukhyjestuaret i nordvest, nær landsbyen Velykodolynske.

Elva er 39 km lang og drenerer eit område på 160 km².

Kjelder
Denne artikkelen bygger på «Akkarzhanka» frå ,  den 4. september 2012.  
 

Elvar i Ukraina
Odessa oblast
Cogâlnic

Cogâlnic (òg kalla Cogîlnic, Kogylnik, Kogîlnic eller Kunduk) er ei 183 km lang elv i Moldova og det sørvestlege Ukraina.

Cogâlnic har utspringet sitt i åsane i Raionul Nisporeni i Codri vest for den moldovske hovudstaden Chişinău. Ho renn gjennom byane Hînceşti, Cimişlia og Basarabeasca og så inn i Budjak, forbi Artsyz og inn i låglandet Pritsjernomorskoj i Odessa oblast i Ukraina. I lag med Sarata munnar ho ut i Sasyk-limanen og så ut i Svartehavet.

Kjelder 

Denne artikkelen bygger på «Cogalnic River» frå ,  den 4. september 2012. 
 oppgav desse kjeldene: 
Brezianu, Andrei and Spânu, Vlad (eds.) (2007) "Cogâlnic/Kogâlnic" Historical Dictionary of Moldova (2nd ed.) Scarecrow Press, Lanham, Maryland, USA, p. 92, ISBN 978-0-8108-5607-3

Elvar i Moldova
Elvar i Ukraina
Odessa oblast
Internasjonale elvar i Europa
Den moldovsk-ukrainske grensa
Dalnyk

Dalnyk (ukrainsk Дальник) er ei lita elv i Biliayivskyj og Ovidiopol rajon i Odessa oblast i Ukraina. Elva spring ut nær landsbyen Datsjne og munnar ut i Sukhyjestuaret nær landsbyen Nova Dolyna. Byen Velykyj Dalnyk ligg ved breidda av elva.

Kjelder
Denne artikkelen bygger på «Dalnyk River» frå ,  den 4. september 2012.  
 

Elvar i Ukraina
Odessa oblast
Kodymaelva

Kodyma (ukrainsk Кодима) er ei høgre sideelv til Søndre Buh i Ukraina. Ho spring ut frå ein myrlendt dal nær landsbyen Budej i Kodymsky rajon i Odessa oblast, og renn gjennom Odessa oblast og Mykolaiv oblast før ho munnar ut i Søndre Buh kring 199 km frå munnningen, nær Pervomaisk i Mykolaiv oblast. 

Av busetander langs elva finn ein Balta, Holma, Bobrik Persjy og Krive Ozero.

Kjelder

Denne artikkelen bygger på «Kodyma River» frå ,  den 4. september 2012.  

Elvar i Ukraina
Odessa oblast
Kutsjurhanelva

Kutsjurhan (Kutsjurgan; ukrainsk eller russisk Кучурган; rumensk Cuciurgan) er ei elv i Moldova og Ukraina. Ho er ei sideelv til Dnestr som spring ut i Det podolske høglandet i Ukraina. Ho renn søraustover og dannar ein del av grensa mellom Transnistria i Moldova og Odessa oblast i Ukraina.  Elva er 109 km lang og drenerer eit område på 2090 km².

Ei demning er bygd i elva like nord for Dnestr og dannar her Cuciurganreservoaret.  Landsbyen Kutsjurhan i Ukraina ligg nær elva like nord for reservoaret og er ein viktig grenseovergang til Transnistria.

Kjelder 
Denne artikkelen bygger på «Kuchurhan River» frå ,  den 4. september 2012. 
 oppgav desse kjeldene:

Elvar i Ukraina
Odessa oblast
Elvar i Moldova
Internasjonale elvar i Europa
Den moldovsk-ukrainske grensa
Sarata

Sarata er ei elv i Ukraina og Moldova, som munnar ut i Sasyklagunen. Elva spring ut i Moldova og er 120 km lang. Ho drenerer eit område på 1 250 km². Om sommaren tørkar ho inn. Sideelvane hennar er Babei, Gealair og Copceac.

Kjelder
Denne artikkelen bygger på «Sarata River» frå ,  den 4. september 2012.  
 

Elvar i Ukraina
Odessa oblast
Elvar i Moldova
Internasjonale elvar i Europa
Den moldovsk-ukrainske grensa
Asker stasjon

Asker stasjon er ein jarnbanestasjon på Asker i Asker kommune. Stasjonen er sams for Drammensbanen, Spikkestadbanen og Askerbanen, og er den femte største i Noreg, rekna etter talet på ferdafolk. Ikkje berre lokaltoga i Osloområdet stoggar her, men òg regiontoga på Bergensbanen, Vestfoldbanen og Sørlandsbanen. Dessutan stoggar flytoget mellom Gardermoen og Drammen på Asker stasjon, og hadde opphavleg Asker stasjon som endestasjon før ruta vart lengd til Drammen i 2010.

Asker stasjon vart bygd i samband med bygginga av Drammensbanen, og stod ferdig då denne banen vart opna i 1872. Men stasjonen er sidan dess bygd om fleire gonger, og dessutan flytta litt fram og attende. Den opphavlege stasjonsbygningen, teikna av arkitekt Georg Andreas Bull vart erstatta i 1921 av ein ny bygning som var teikna av Ragnvald Utne ved NSB Arkitektkontor. Denne bygningen vart nedriven i 1957 og erstatta i 1960 av ein ny, som òg var teikna ved det same arkitektkontoret. Denne bygningen måtte byggjast om i 1998 etter teikningar av arkitekt Niels Torp. 

Heile stasjonsområdet vart ombygd og utvida i perioden 2003–2006 i samband med at Jernbaneverket bygde høgfartsbanen Askerbanen, og soleis utvida frå to til fire spor på strekninga frå Asker stasjon til Lysaker på grensa mellom Bærum kommune og Oslo. Askerbanen kjem inn på stasjonen i ein ny tunnel attmed den gamle tunnelen for Drammensbanen, og mellom anna måtte stasjonsbygningen ombyggjast for å tilpassast dette. Det vart òg bygd ein ny undergang til perrongane, og i denne undergangen har biletkunstnaren Sven Påhlsson og komponisten Erik Wøllo skapt eit audiovisuelt kunstverk. Kunstverket er ein stendig vekslande kombinasjon av fargar og tonar som tek utganspunkt i primærfargane raudt, blått og gult, som vert blanda og endra ved at datateknikk styrar tallause lysdiodar i bakkant av tre langstrakte tavler i svartmåla stål som er plasserte langs ein betongvegg. Denne fargevekslinga har tonefølgje av spesialkomponert musikk frå eit lydspor som går i ei fire timars sløyfe, men som endrar seg frå dag til dag.

Sumaren 2012 vart det slutt med manuelt billettsal på Asker stasjon. Alle billettar må kjøpast frå automatar på stasjonen (eller på førehand over internett), til liks med det som har vorte vanleg på dei fleste av jarnbanestasjonane i Noreg.

I beinveges tilknyting til stasjonsområdet ligg Asker Bussterminal, opna 1996, med bussliner lokalt i Asker, til Drammen over Lier, til grannekommunane Bærum og Røyken og til Oslo.

Bakgrunnsstoff
Asker biblioteks samling med gamle fotografi frå Asker stasjon og Asker sentrum
Bane NORs opplysningar om Asker stasjon

Jarnbanestasjonar i Asker
Jarnbanestasjonar opna i 1872
Jarnbanestasjonar på Drammenbanen
Jarnbanestasjonar på Spikkestadbanen
Jarnbanestasjonar på Askerbanen
1872 i Noreg
Javier Sotomayor

Javier Sotomayor () er ein cubansk høgdehoppar og gjeldande verdsrekordhaldar i høgdehopp.
Sotomayor er den einaste som nokonsinne har hoppa 2,44 m. Verdsrekorden hans på 2,45 vart sett i Salamanca i Spania den 27. juli 1993.

Biografi 

Sotomayor er 1,95 m høg, og trenarane hans ville difor fyrst at han skulle bli korgballspelar. Han starta med aktivt høgdehopp som fjortenåring, og då han fylte 19 var han rangert som nummer 5 på verdsbasis. Sotomayor kunne ha OL-debutert under sommar-OL 1984 i Los Angeles, men leikane vart boikotta av Cuba og andre kommunistiske land. Derimot sette han juniorverdsrekord på 2,33 i Havana dette året. I 1987 vann han dei panamerikanske leikane og sette ny personleg rekord med 2,37 m.

I 1988 var Cuba eitt av få land som boikotta leikane i Seoul, og Sotomayor fekk difor ikkje delta. Den 8. september, få dagar før OL tok til, sette Sotomayor ny verdsrekord i Salamanca i Spania. Sotomayor hoppa heile 2,43 m og slo med det rekorden til svenske Patrik Sjöberg med éin centimeter. Den 4. mars 1989 under VM i friidrett innandørs i Budapest sette han den gjeldande verdsrekorden på 2,43 m og slo med det tyskaren Carlo Thränhardt sin rekord med éin cm. Den 29. juli 1989 forbetra Sotomayor sin eigen utandørs-rekord til 2,44 i San Juan i Puerto Rico.

Javier Sotomayor fekk delta i sitt fyrste OL under sommar-OL 1992 i Barcelona - dette vart einaste gongen han fekk bli olympisk meister. Sotomayor hoppa her 2,34 på fyrste forsøk. Sølvvinnaren Patrik Sjöberg greidde denne høgda på andre forsøk, og bronsemedaljen vart delt mellom dei tre deltakarane som greidde høgda på tredje forsøk.

Då Sotomayor sette verdsrekorden i Salamanca sommaren 1993, brukte han berre fire hopp før han tok rekorden. Fyrst hoppa han 2,32, deretter 2,35, tredje gongen 2,38 og fjerde gongen vart lista sett på 2,45, men han reiv på fyrste forsøket. På andre forsøket gjekk han over, sjølv om han sneia lett nedi lista. Sotomayor hadde også ein særeigen hoppteknikk, og han sette verdsrekorden med venstrebeinet.

I 1993 vart Sotomayor også verdsmeister under friidretts-VM i Stuttgart. Under VM i 1995 i Göteborg måtte han ta til takke med sølv, men i 1997 i Athen tok han nytt VM-gull. Sotomayor vart forhindra frå å delta i sommar-OL 1996 i Atlanta på grunn av cubansk boikott.

I 1999 vart Sotomayor teken i doping og vart straffa med to års utestenging frå idretten. Seinare vart straffa hans halvert av IAAF slik at han fekk han lov til å delta under sommar-OL 2000 i Sydney, 32 år gamal. Dette vart hans andre og siste OL-deltaking, og han tok sølvmedaljen bak russiske Sergej Kljugin. I juni 2001 vart Sotomayor igjen teken for doping. Han kunngjorde at han fullførte karrieren sin i september same året.

Kjelder 

Denne artikkelen bygger på «Javier Sotomayor» frå ,  den 4. september 2012.  

Cubanske friidrettsutøvarar
Høgdehopparar
Deltakarar under sommar-OL 1992
Deltakarar under sommar-OL 2000
Olympiske meistrar for Cuba
Vinnarar av Bislett-medaljen
Tyligul

Tyligul (ukrainsk Тилігул) er ei elv i Odessa oblast sør i Ukraina, 168 km lang og opp til 10–20 meter brei. Ho drenerer eit område på 3 550 km². Ho spring ut i Det podolske høglandet og renn gjennom ein smal dal på veg til Svartehavssenkinga,der dalen vert breiare. Elva munnar ut i Tyligulestuaret.

Kjelder
Denne artikkelen bygger på «Tyligul River» frå ,  den 4. september 2012.  
 

Elvar i Ukraina
Odessa oblast
Batar

Batar (ukrainsk Батар, ungarsk Batár) er ei elv i Ukraina og Ungarn. Ho er ei venstre sideelv til elva Tisza, og dei renn i hop ved Tiszabecs. Kjelda hennar ligg nær landsbyen Tsjerna, kring 10 km aust for Korolevo, i Vynohradiv rajon. Han renn gjennom landsbyane Tsjerna, Hudia, Kholmovets og Magosliget.

Kjelder 

Denne artikkelen bygger på «Batar (river)» frå ,  den 4. september 2012. 
 oppgav desse kjeldene:
 River Basin Report: Tisza River 

Elvar i Ungarn
Elvar i Ukraina
Zakarpattja oblast
Internasjonale elvar i Europa
Den ukrainsk-ungarske grensa
Molotsjna

Molotsjna (ukrainsk Молочна, russisk Моло́чная, Molotsjnaja) er ei elv i Zaporizjzja oblast i Sør-Ukraina. Namnet på elva tyder mjølkeaktig. Elva er knytt til den germanske mennonitt-kulturen. 

I antikken vart elva kalla Gerrhus  eller Gerros (gammalgresk Γέρρος).

Ho munnar ut i Molotsjnyjestuaret i Azovhavet. Elva er 197 km lang og drenerer eit område på 3 450 km². På ei tidlegare øy i elva ligg den arkeologiske staden Kamyana Mohyla.

Byar i nedslagsfeltet
 Tokmak
 Molotsjansk
 Melitopol

Elvar i Ukraina
Zaporizjzjia oblast
Huyva

Huyva (òg Houyva eller Huyvy) er ei elv nord i Ukraina, som renn gjennom Koziatynskyj rajon i Vinnytsia oblast og Andrusjivka rajon og Zjytomyr rajon i Zjytomyr oblast. Ho er ei sideelv til Teteriv.

Elva er 97 km lang og drenerer eit område på 1505 km². Huyva renn gjennom byane Koziatyn og Andrusjivka.

Kjelder 

Denne artikkelen bygger på «Huyva River» frå ,  den 4. september 2012. 
 oppgav desse kjeldene:

Elvar i Ukraina
Vinnytsia oblast
Zjytomyr oblast
Ubort

Ubort (russisk Уборть) er ei elv i Zjytomyr oblast (Ukraina) og Homiel voblast (Belarus), ei høgre sideelv til Pripjat (Dneprvassdraget). Ho er 292 km lang og drenerer eit område på 5820 km². Ubort frys til i november-januar og er isdekt til ut i februar eller byrjinga av april.

Kjelder

Denne artikkelen bygger på «Ubort River» frå ,  den 4. september 2012.  

Elvar i Ukraina
Elvar i Belarus
Zjytomyr oblast
Gomel voblast
Internasjonale elvar i Europa
Den belarusisk-ukrainske grensa
Dnestr-limanen

Dnestrestuaret eller Dnestr-liman (ukrainsk Дністровський лиман, rumensk limanul Nistrului) er ein liman, danna der elva Dnestr munnar ut i Svartehavet. Han ligg i Ukraina i Odessa oblast. Byen Bilhorod-Dnistrovskyj ligg på vestbreidda og Ovidiopol på austbreidda. Sjabo, ligg nedanfor Bilhorod-Dnistrovskyj og er kjend for vinen som vert produsert her. 

Området varierer mellom 360 og 408 km², han er 42,5 km lang og er 12 km på det breiaste. Middeldjupna er 1,8 meter og den største djupna er 2,7 meter. 

Dnestr-limanen renn ut i Svartehavet ved Zatoka.

Kjelder
Denne artikkelen bygger på «Dniester Liman» frå ,  den 4. september 2012.  
 

Estuar i Ukraina
Estuar i Svartehavet
Ramsarstader i Ukraina
Boltytsjkrateret

Boltysjkrateret er eit nedslagskrater i Kirovohrad oblast i Ukraina. Krateret har ein diameter på 24 km og er 65,17 ± 0,64 millionar år gammalt. Med feilkjelda er dette i same tidsperioden som Chicxulubkrateret vart danna i Mexico og samstundes med krit-palogen-grensa (K–Pg-grensa). Ein trur at Chicxulub-nedslaget har skapt ei masseutrydding mot slutten av krittida, som medførte at dinosaurane døydde ut. Boltysjnedslaget skjedde truleg fleire tusen år før Chicxulub, og indikerer at utryddinga kan ha vorte driven av fleire meteornedslag over ein lengre periode for kring 65 millionar år sidan.

Boltysjkrateret ligg sentralt i Ukraina, i området kring Tiasmyn, ei sideelv til Dnepr. Det har ein diameter på 24 km og er omgjeve av breksje bevart over eit område på . Det er estimert at like etter nedslaget så ville jord og stein ha spreidd seg ut over eit område på , som vart dekt av eit lag på minst 1 meter eller meir. Krater var på den tida 600 meter djupt.

Kjelder 
Denne artikkelen bygger på «Boltysh crater» frå ,  den 4. september 2012. 
 oppgav desse kjeldene: 
 Grieve R.A.F., Reny G., Gurov, E.P., Ryabenko V. A. (1985), Impact Melt Rocks of the Boltysh Crater, Meteoritics, v. 20, p. 655
 Gurov E.P., Gurova H.P. (1985), Boltysj Astrobleme: Impact Crater Pattern with a Central Uplift, Lunar & Planetary Science XVI, s. 310–311
 Kashkarov L.L., Nazarov M.A., Lorents K.A., Kalinina G.V., Kononkova N.N. (1999), The Track Age of the Boltysj Impact Structure, Astronomicheskii Vestnik, v. 33, p. 253
 Kelley S.P., Gurov E. (2002), The Boltysj, another end-createous impact, Meteoritics & Planetary Science, v. 37, s. 1031–1043
 Jolley D., Gilmour I., Gurov E., Kelley S., Watson J. (2010) Two large meteorite impacts at the Cretaceous-Paleogene boundary  Geology. september 2010, v. 38, s. 835–838, 

Krater i Ukraina
Krater frå krittida
Krater frå paleocen
Masseutryddingar
Kirovohrad oblast
Ilyinetskrateret

Ilyinets er eit nedslagskrater i Ukraina, i Vinnytsia oblast.

Det har ein diameter 8,5 km i diameter og ein alder på 378 ± 5 millionar år (øvre devontida). Krateret er ikkje eksponert på overflata.

Kjelder 

Denne artikkelen bygger på «Ilyinets crater» frå ,  den 4. september 2012. 
 oppgav desse kjeldene:

Krater i Ukraina
Krater frå devontida
Vinnytsia oblast
Obolonkrateret

Obolonkrateret er eit nedslagskrater kring 200 km søraust for Kiev i Ukraina i Poltava oblast. Det har ein diameter på 20 km.
Det er gjort boreprøvar i krateret og ein har funne spor av sjokkmineral og smelta bergartar som følgje av nedslaget. Det høge klorinnhaldet indikerer at området på den tida var dekt av eit grunt hav.
Ein har estimert at nedslaget skjedde for 169 ± 7 million år sidan (midtre juratida).

Det er foreslått av geofysikaren David Rowley frå University of Chicago, i lag med John Spray frå University of New Brunswick og Simon Kelley frå Open University, at Obolon var ein del av ei mogeleg gruppe av nedslag som òg danna Manicouagankrateret nord i Quebec, Rochechouartkrateret i Frankrike, Saint Martin-krateret i Manitoba og Red Wing-krateret i Nord-Dakota.  All kratera var tidlegare kjende og studerte, men det har vist seg at alle kratera låg på linja i tida då dei oppstod. Rowley har sagt at sannsynet for at desse kratera tilfeldigvis skal ha blitt danna på same linje er lik null.

Kjelder 
Denne artikkelen bygger på «Obolon' crater» frå ,  den 4. september 2012. 
 oppgav desse kjeldene:

Krater i Ukraina
Krater frå juratida
Poltava oblast
Rotmistrivkakrateret

Rotmistrovka er eit nedslagskrater i Ukraina (Tsjerkasy oblast).

Det ligg nær landsbyen Rotmistrivka i Smila rajon.

Krater er 2,7 km i diameter med ein alder estimert til 120 ± 10 millionar år (nedre krittida). Det er ikkje eksponert på overflata medn er gravlagd under sediment. Krater inneheld spor av breksje og glaspartiklar, overlagt av skifer, kalkstein og granittavleidd sandstein frå nedre krittida.

Kjelder 
Denne artikkelen bygger på «Rotmistrivka crater» frå ,  den 4. september 2012. 
 oppgav desse kjeldene:

Krater i Ukraina
Krater frå krittida
Tsjerkasy oblast
Ternovkakrateret

Ternovka er eit meteorittkrater i Dnipropetrovsk oblast i Ukraina.

Det er 11 km i diameter, og alderen er estimert til 280 ± 10 millionar år sidan (permtida). Krateret er ikkje eksponert på overflata.

Kjelder 
<div class="references-small">
Denne artikkelen bygger på «Ternovka crater» frå ,  den 4. september 2012. 
 oppgav desse kjeldene:  

Krater i Ukraina
Krater frå permtida
Dnipropetrovsk oblast
Zapadnajakrateret

Zapadnaja er eit nedslagskrater i Ukraina, på grensa mellom Vinnytsia oblast og Zjytomyr oblast.

Det har ein diameter på 3,2 km og alderen er estimert til 165 ± 5 millionar år, i midten av juratida. Krater er ikkje eksponert på overflata.

Kjelder 
Denne artikkelen bygger på «Zapadnaya crater» frå ,  den 4. september 2012. 
 oppgav desse kjeldene:

Krater i Ukraina
Krater frå juratida
Zeleny Gai-krateret

Zeleny Gai er eit nedslagskrater i Ukraina (Kirovohrad oblast).

Det er 3,5 km i diameter og har ein alder estimert til 80 ± 20 millionar år (øvre krittida). Krateret er ikkje eksponert på overflata.

Kjelder 
Denne artikkelen bygger på «Zeleny Gai crater» frå ,  den 4. september 2012. 
 oppgav desse kjeldene:

Krater i Ukraina
Krater frå krittida
Kirovohrad oblast
Arkadiastranda

Arkadiastranda (ukrainsk Пляж Аркадія, Pljazj Arkadija russisk Пляж Аркадия) er den mest kjende stranda i Odessa i Ukraina. Stranda vart kalla opp etter Arkadia i Hellas.

Grunnleggjarane av Odessa valde dette namnet i håp om at det skulle hjelpe til å gjere staden til ein feriestad. Arkadia er i dag den mest populære stranda og feriestaden i Odessa. Nattklubbane her er opne frå mai til september.

Kjelder 

Denne artikkelen bygger på «Arcadia Beach» frå ,  den 4. september 2012. 
 oppgav desse kjeldene:

Strender i Ukraina
Odessa
Turistmål i Odessa
Hidropark

Hydropark (ukrainsk Гідропарк) er eit parkområde ved Dnepr i Kiev i Ukraina.

Det vart skapt som eit underhaldningsområde for hovudsakleg vassaktivitetar med strender, båtliv og vassport. Det ligg på to øyar i Dnepr med brusamband over til fastlandet.

Kjelder 
Denne artikkelen bygger på «Hidropark» frå ,  den 4. september 2012.

Bakgrunnsstoff
 Offisiell nettstad

Strender i Ukraina
Øyar i Ukraina
Bydelar i Kiev
Parkar i Ukraina
Turistmål i Kiev
Kahlenberg

Kahlenberg er eit fjell på 484 moh. som ligg i Döbling i Wien i Austerrike. Fjellet ligg i nordaustenden av Alpane, aust for Leopoldberg og vest for Hermannskogel og Reisenberg. Kahlenberg er ein del av naturområdet Wienerwald, og er eit populært utfluktsmål for dagsturar frå Wien. Frå toppen kan ein sjå utover heile byen og delar ar Niederösterreich.

Slaget ved Wien i 1683, på tysk kalla Schlacht am Kahlenberg, vart utkjempa ved dette fjellet.

Kjelder
Denne artikkelen bygger på «Kahlenberg» frå ,  den 4. september 2012.  
 
Wien (08.05.2012) og Wienerwald (03.01.2012) i Store norske leksikon. 

Fjell i Austerrike
Wien
Patrik Sjöberg

Jan Niklas Patrik Sjöberg () er ein tidlegare svensk høgdehoppar. Patrik Sjöberg heldt ei tid verdsrekorden i høgdehopp før han vart slått av cubanaren Javier Sotomayor. Sjöberg sin rekord frå 1987 på 2,42 m er framleis gjeldande europeisk rekord. Den einaste som per i dag har hoppa høgare, er Sotomayor med verdsrekorden på 2,45.

Patrik Sjöberg er fire gonger europameister i innandørs-EM. I tillegg vart han verdsmeister i innandørs-VM i Paris i 1985 og har fleire medaljar frå seinare innandørs-VM. Ein av Patrik Sjöbergs største prestasjonar var då han vart verdsmeister i høgdehopp under VM i friidrett 1987 i Roma. Her hoppa han 2,38 m.

Sjöberg deltok i OL for fyrste gong under sommar-OL 1984 i Los Angeles. Her tok han sølvmedaljen med eit hopp på 2,33. Vinnaren vart vesttyske Dietmar Mögenburg. Under sommar-OL 1988 i Seoul hoppa Sjöberg heile 2,36, altså høgare enn i Los Angeles, men enda likevel på delt tredjeplass og fekk bronsemedaljen. I sommar-OL 1992 i Barcelona gjekk gullet til verdsrekordhaldaren Javier Sotomayor, og Sjöberg fekk eit nytt OL-sølv. Sotomayor og Sjöberg hoppa begge over 2,34, men av di Sotomayor greidde det på fyrste forsøk, og Sjöberg på andre, vart medaljefordelinga som ho vart.

Kjelder 

Denne artikkelen bygger på «Patrik Sjöberg» frå ,  den 4. september 2012.  
 

Svenske høgdehopparar
Deltakarar under sommar-OL 1984
Deltakarar under sommar-OL 1988
Deltakarar under sommar-OL 1992
Vinnarar av Bislett-medaljen
Bergens Historiske Forening

Bergens Historiske Forening er  ei lokalhistorisk foreining i og for Bergen, og den eldste lokalhistoriske foreininga i Noreg, skipa i 1894.

Foreininga ser det som si oppgåve å auke interessa for bergenssoga ved å gje ut eit årleg skrift med lokale tema, å gje ut kjeldeskrift og eldre sogeverk som kastar ljos over soga til byen, å skipa til vandringar med synfaringar kring i byen, og å arrangere føredrag og kåseri minst to gongar i året for medlemar og andre interesserte.

I dei meir enn hundre åra som foreininga har eksistert, har ho gjeve ut over hundre årsskrift og ein lang rad avhandlingar og kjeldesamlingar.

Bakgrunnsstoff
 Internettsida for Bergen Historiske Forening. 

Sogelag
Kultur i Bergen
Skipingar i 1894
Vestfoldbanen

Vestfoldbanen er den 137,79 km lange jernbanestrekninga frå Drammen i Buskerud, gjennom Vestfold og fram til Eidanger i Porsgrunn kommune. Banestrekninga frå Eidanger til Skien har namnet Bratsbergbanen. Førebels har 25,7 km av banen dobbeltspor.  Vestfoldbanen inngår det såkalla InterCity-triangelet, jarnbanenettet som har Skien, Lillehammer og Halden som ytterpunkta, og som har heile 90 % av passasjertrafikken med tog i Noreg. 

Strekninga  mellom Drammen og Larvik vart opna 13. oktober 1881,  og strekninga mellom Larvik og Skien vart opna 23. november 1882.  Opphavleg vart banen kalla Grevskapsbanen eller Jarlsbergbanen. Vestfoldbanen vart elektrifisert i 1957.

Opphavleg var Vestfoldbanen smalspora, med ei sporvidd på 1067 millimeter. Banen var ein av dei siste  i Noreg som vart bygd om til normal sporvidd. Arbeidet tok til så smått før andre verdskrigen, men fekk fart på seg fyrst etter krigen, og vart ikkje unnagjort før i 1949. Men på strekninga mellom Eidanger og Skien låg det allereie frå 1921 tre skjener, slik at det kunne køyrast både tog for smale spor og for normalspor her. Tog for normalspor vart nytta frå Brevik til Notodden og vidare til Rjukan.

Vestfoldbanen har hatt fleire sidebanar, som alle er lagde ned.  I 1881 opna ei line frå Skoppum til Horten, som vart lagd ned i 2008 etter å ha vore ute av bruk i fleire år. I 1895 opna Brevikbanen frå Eidanger til Brevik, og her vart det slutt på persontrafikken  i 1968, medan det på strekninga (Porsgrunn) – Eidanger – sementfabrikken framleis går godstog.  Frå Tønsberg til Eidsfoss vart det opna ei line i 1901, og frå Holmestrand til Hvittingfoss vart det opna ei line i 1902,  og båe to vart lagde ned i 1938.

Kjelder

Bakgrunnsstoff

 
Jarnbanestrekningar i Noreg med persontrafikk
Jarnbanestrekningar i Viken
Jarnbanestrekningar i Vestfold og Telemark
Jarnbanestrekningar opna i 1881
1881 i Noreg
Samferdsle i Drammen
Samferdsle i Holmestrand
Samferdsle i Tønsberg
Samferdsle i Sandefjord
Samferdsle i Larvik
Samferdsle i Porsgrunn
Samferdsle i Skien